Source: https://vocea.biz/justitie/2017/may/18/csm-a-avizat-favorabil-proiectul-privind-modificarea-codurilor-penale/
Timestamp: 2017-05-23 12:39:21+00:00

Document:
CSM a dat aviz pentru modificarea codurilor penale
Venezuela – 200.000 de oameni în stradă în a 50-a zi de proteste. 46 de persoane rănite (VIDEO) Coreea de Nord a lansat o nouă rachetă, aceasta a ajuns în Marea Japoniei Moscheea care va fi construită la Bucureşti va avea o capacitate de 1.500 de locuri, conform proiectului – FOTO Jumătate dintre români iau credite fără o minimă cercetare de piață. Educația financiară, solicitată ca materie obligatorie în școli CSM a avizat favorabil proiectul privind modificarea codurilor penale
“Deci aici trebuie telefon d’ala de te plimbi prin casă” – Directorul RCS-RD... Consiliul Superior al Magistraturii (CSM) a avizat favorabil, joi, în şedinţa de plen, proiectul de lege privind modificarea codurilor penale, au declarat, pentru News.ro, reprezentanţi ai instituţiei. Direcţia Legislaţie a Consiliului a întocmi un punct de vedere privind proiectul de lege de modificare a Codului penal şi a Codului de procedură penală, iar plenul CSM a luat în discuţie joi acest raport şi a dat aviz pozitiv.
Joi dimineaţă, Tudorel Toader a declarat, la Parlament, că Ministerul Justiţiei şi-a făcut datoria şi a trimis Consiliului Superior al Magistraturii proiectul de lege privind modificarea codurilor penale, dar dacă CSM nu va da astăzi avizul, este exclus să prezinte proiectul în şedinţei de Guvern de după-amiază. “Noi ne-am făcut datoria, le-am trimis proiectul şi aşteptăm avizul. Acum merg la minister, iar în funcţie de ceea ce voi constata, voi proceda”, afirma ministrul Justiţiei, joi dimineaţă.
Proiectul va fi trimis Guvernului şi apoi Parlamentului luni, cel târziu marţi, în funcţie de eventualele modificări care ar putea fi făcute în urmă dezbaterii publice, declara, luni dimineaţă, ministrul Justiţiei, Tudorel Toader. “Vom vedea vedea propunerile, argumentele, vom vedea dacă modificăm ceva din proiectul aflat pe site. Azi, cel târziu mâine, îl trimitem la Guvern şi apoi la Parlament, în măsură în care se vor impune modificări”, a spus el.
În 20 aprilie, preşedintele PSD, Liviu Dragnea, declara că va cere o audienţă la ministrul Justiţiei, deoarece Tudorel Toader întârzie “nepermis” cu legea de modificare a codurilor penale şi nu se poate să beneficieze de susţinere “la nesfârşit”.
Ministerul Justiţiei a elaborat proiectul de lege pentru modificarea codurilor penale după ce OUG 13/2017 – prin care se stabilea, printre altele, că abuzul în serviciu este infracţiune doar dacă prejudiciul produs de un funcţionar public depăşeşte 200.000 de lei şi că denunţul este valabil doar dacă este făcut în termen de şase luni de la comiterea faptei – a fost abrogată în 5 februarie, după cinci zile de la adoptare, tot prin ordonanţă de Urgenţă.
Proiectul de lege care urmează să fie trimis în Parlament prevede, în cazul abuzului în serviciu, înlocuirea sintagmei “îndeplineşte în mod defectuos” din articolul 297 al Codului penal cu sintagma “îndeplineşte prin încălcarea unei legi, a unei ordonanţe a Guvernului sau a unei ordonanţe de urgenţă a Guvernului”, în conformitate cu o decizie a Curţii Constituţionale. Astfel, articolul 297 ar urma să aibă următorul cuprins: “(1) Fapta funcţionarului public care, în exercitarea atribuţiilor de serviciu, nu îndeplineşte un act sau îl îndeplineşte prin încălcarea unei legi, a unei ordonanţe a Guvernului sau a unei ordonanţe de urgenţă a Guvernului şi prin aceasta cauzează o pagubă ori o vătămare a drepturilor sau intereselor legitime ale unei persoane fizice sau ale unei persoane juridice se pedepseşte cu închisoarea de la 2 la 7 ani şi interzicerea exercitării dreptului de a ocupa o funcţie publică.”
Proiectul de lege modifică şi articolul 301 al Codului penal, înlocuindu-se sintagma “raporturi comerciale”, declarată neconstituţională, cu sintagma “raporturi specifice celor dintre profesionişti”. Astfel, noua formă a articolului 301 ar fi următoarea: “(1) Fapta funcţionarului public care, în exercitarea atribuţiilor de serviciu, a îndeplinit un act ori a participat la luarea unei decizii prin care s-a obţinut, direct sau indirect, un folos patrimonial, pentru sine, pentru soţul său, pentru o rudă ori pentru un afin până la gradul II inclusiv, ori pentru o altă persoană cu care, în ultimii cinci ani, s-a aflat în raporturi de muncă ori in raporturi specifice celor dintre profesionişti, sau din partea căreia a beneficiat, în aceeaşi perioadă, ori beneficiază de foloase de orice natură, se pedepseşte cu închisoarea de la unu la cinci ani şi interzicerea exercitării dreptului de a ocupa o funcţie publică”.
cod penalCSM loading...
16:15 / 19 May 2017 Conflictul de interese a fost desființat de deputați. Legea de modificare a Codului penal merge la promulgare- DOCUMENT
15:44 / 25 April 2017 ProTv

References: CSM 
 CSM 
 CSM 
 articolul 297
 articolul 297
 articolul 301